Ǹdzóe biá ai mvɛ́d miǹsaŋ. Sáləmen. Dziá. 2Zambá á yénə́ bía ngɔ́l á kúbú fə̄ bía ǹtótōmaamaa ! Á fyɛ̄gɛ̄ fə ású díé á zāŋ dzāān, 3ású yə̄ nâ, á sí ndon, bə́ yəm zěn dzoe, ai akodé dóe a miǹnam bíkúl mísə. 4Məyɔŋ mə́ váá wa ngǎŋ, ǎ Zāmbá ! Məyɔŋ mə́sə̄ mə́ váá wa ngǎŋ fūfulu ! 5Miǹnam mí yíaga bíá ai miǹtag, amú watsíg məyɔŋ ǹtól ai tə́tə̄lə́, ńdɔ̄ fə walə́de məyɔŋ zěn á sí. 6Məyɔŋ mə váá wa ngǎŋ, ǎ Zāmbá ! Məyɔŋ mə́sə̄ mə́ váá ngǎŋ fūfulu. 7Sí é və̄ yǎ mə̄kwé móé: Zambá, Zambá wáán a kúb bía ǹtótōmaamaa. 8Zambá á kúbú bía ǹtótōmaamaa, məbúg mə́ sí mə́sə̄ mə́ kɔn nyé wɔ̄ŋ.